Pekka Koskelalla täydellinen paluu - kaksi voittoa - Urheilu - Ilta-Sanomat
Pekka Koskelalla täydellinen paluu - kaksi voittoa
Pekka Koskela nousi korkeimmalle korokkeelle.
Julkaistu: 8.12.2012 8:58
8.12.2012 17:29
Pekka Koskelanhttp://www.is.fi/haku/?search-term=Pekka%20Koskelan paluu pikaluistelun maailmancupiin reisivamman jälkeen onnistui täydellisesti.
Hän luisteli tänään Naganossa maailmancupin kilpailussa voittoon 500 ja 1000 metrillä.
500 metrillä hänen voittoaikansa oli 34,64, kun 1000 metriä kulki ajassa 1.09,52. Voitot nostivat Koskelan johtoon 500 ja 1000 metrin maailmancupeissa.
Toiseksi 1000 metrillä sijoittui saksalainen Samuel Schwarzhttp://www.is.fi/haku/?search-term=Samuel%20Schwarz ajalla 1.09,69.
Koskelalle voitot olivat pieni yllätys, vaikka hän oli nopein myös cupkauden ensimmäisessä 500 metrin kilpailussa Heerenveenissä marraskuun puolivälissä. Heerenveenissä hänen oikean reitensä lähentäjälihakseen tuli pieni repeämä, jota on sittemmin kuntoutettu.
Lopullinen päätös luistella Naganossa syntyi vasta 500 metrin verryttelyn jälkeen. 500 metrin jälkeen Koskela tuumi tovin, onko viisasta lähteä mukaan 1 000 metrille.
- Piti pohtia, että uskaltaako laittaa jalan lihaksiin täydet maitohapot. Katsottiin riskit ja mahdollisuudet, ja kun niin monelta tuli vihreää valoa, päätin kilpailla myös 1 000 metrillä.
500 metriä oli hevosen leikkiä
Heerenveenissä Koskela voitti kauden ensimmäisen 500 metrin maailmancupin kilpailun ja oli 1 000 metrillä toinen. Hän loukkasi jalkansa kolmannessa startissa. Naganossa hän liukui uransa ensimmäiseen kahden cup-voiton päivään samoilla terillä ja ilman minkäänlaisia ongelmia. - 500 metriä oli vähän sellaista hevosen leikkiä. Siinä ei voi varmistella, kun kaveri lähtee vierestä täysillä, Koskela kertasi.
Koskela kiihdytti 100 metriä räväkästi aikaan 9,67 ja luisteli sitten tasapainoisen kilpailun.
- Sisäkurvi meni hyvin, ajolinjat olivat hyvät ja sain aggressiivisuutta ulkokurvin luisteluun, Koskela kertasi.
Tuhannen metrin startti kohta 500 metrin kilpailun jälkeen raastoi kroppaa, kun takana oli pitkä kilpailutauko.
- Jaloissa oli kisan lopussa ennätyshapot. Pääsin silti niillä "puutikuilla" viimeisen 200 metriäkin vielä aika hyvin, Koskela kuvaili 1 000 metrin lopun maitohappokylpyä.
Pientä värinää etureidessä
Naganon 500 metriä Koskela voitti suvereenisti 0,3 sekunnilla ennen Hollannin Michel Mulderiahttp://www.is.fi/haku/?search-term=Michel%20Mulderia. Tuhannella metrillä toiseksi nousi Saksan Samuel Schwarzhttp://www.is.fi/haku/?search-term=Samuel%20Schwarz ajalla 1.09,69, joka jäi 0,17 sekuntia Koskelan ajasta. Voitoillaan Koskela nousi 500 ja 1 000 metrin maailmancupien johtoon.
Myös sunnuntaina Naganossa on tarjolla 500 ja 1 000 metrin startit. Päätös kilpailemisesta syntyy Koskelan mukaan aamulla verryttelyn jälkeen.
- Nyt on aika perusfiilikset. Pientä värinää on etureidessä, Koskela kuvaili tuntojaan palautellessaan lauantain urakasta kuntopyörää polkien.
Mika Poutalahttp://www.is.fi/haku/?search-term=Mika%20Poutala oli Naganon 500 metrillä kolmastoista ajalla 35,32. Tuhat metriä hän luisteli B-ryhmässä, jossa hän sijoittui toiseksi talven parhaallaan 1.10,46. Tommi Pulli oli B-ryhmän 500 metrillä 23:s (36,47) ja 1 000 metrillä seitsemäs ajalla 1.11,34. STT